Mozaik s kraja 2. veka nove ere iz Saint-Colombea na kojem prikazano kažnjavanje tračkog kralja Likurga, mita koji je bio obrađen u Nestorovom *Aleksikepu*.
**Nestor iz Larande**, punim imenom **Lukije Septimije Nestor** (starogrčki: ), bio je grčki pesnik iz Larande u Likaoniji koji je živeo krajem 2. i početkom 3. veka nove ere. Sastavljao je učenu poeziju na različite teme u tradiciji helenističkih pesnika kao što su Nikandar u Partenije iz Nikeje, no njegovo glavno delo, kako se čini, bila je lipogramska *Ilijada*, koja je iznela na videlo njegovu pesničku veštinu i poznavanje Homerovih epova. Premda je za života uživao veliku slavu, Nestorove su pesme danas izgubljene, ali se njegov uticaj prepoznaje u Nonovom *Epu o Dionisu*, kome je kao uzor, kako se čini, poslužilo i delo Nestorovog sina, epskog pesnika Pisandra.

Delo
----

U *Sudi* se dva imena izričito pripisuju Nestoru: lipogramska *Ilijada s ispuštenim slovima* (Ἰλιὰς λειπογράμματος, *Iliàs leipográmmatos*), gde je u svakom od 24 pevanja nedostajalo po jedno slovo alfabeta, te *Pretvorbe* (Μεταμορφώσεις); kaže se, međutim, da je Nestor napisao i druge pesme. Nekoliko odlomaka iz *Pretvorbi* sačuvano je u *Palatinskoj antologiji*. Iz *Ilijade s ispuštenim slovima* nije sačuvan nijedan fragment, ali se pretpostavlja da je pesma opisivala trojanski rat na isti način kao i Homerova *Ilijada*, osim što u tekstu svakog od 24 pevanja nije uopšte korišteno ono slovo alfabeta kojim je to pevanje bilo brojčano označeno; na primer, u tekstu prvog pevanja nije se uopšte pojavljivala alfa (α), koja je u grčkom korištena i za označavanje broja 1.

*Geoponica*, vizantijski zbornik od dvadeset knjiga koji obrađuje teme iz poljoprivrede, pripisuje Nestoru još dva dela, jedno pod naslovom *Aleksikep* (Ἀλεξίκηπος, *Alexíkēpos*) ili *Odbrambeni vrt*, i drugo pod naslovom *Panaceja* (Πανάκεια, *Panákeia*). *Aleksikep* je verovatni pripadao tradiciji Nikandrovih *Protivotrova* (Αλεξιφάρμακα). Ovaj je pisac verovatno i autor jednog dela pod naslovom *Aleksandreida* (Ἀλεξανδρειάς, *Alexandreiás*), za koje Stefan Bizantinac kaže da ga je napisao neki "Nestor". Ako je to tačno, pesma je možda bila sastavljena u čast Aleksandra Severa, mada je Felix Jacoby smatrao da se naslov odnosi na Aleksandra Velikog.

Literatura
----------

* Denniston, J.D. (1996), „Septimius Nestor, Lucius",  S. Hornblower & A. Spawforth (eds.), *Oxford Classical Dictionary* (3rd rev. izd.), Oxford, ISBN 9780198661726 .
* Fornaro, S. (2007), „Peisandor (10)",  H. Cancik & H. Schneider (eds.), *Brill's New Pauly: Antiquity*, **10 (Obl-Phe)**, ISBN 9789004142152 .
* Hunter, R.L. (1996), „Pisander (3)",  S. Hornblower & A. Spawforth (eds.), *Oxford Classical Dictionary* (3rd rev. izd.), Oxford, ISBN 9780198661726 .
* Keydell, R. (1935), „R. Keydell, Die Dichter mit Namen Peisandros", *Hermes* **70**: 301–11, JSTOR 4474419 .
* Latacz, J. (2006), „Nestor (3)",  H. Cancik & H. Schneider (eds.), *Brill's New Pauly: Antiquity*, **9 (Mini-Obe)**, ISBN 9789004122727 .
* Ma, J. „The Worlds of Nestor the Poet",  Swain, Harrison & Elsner (2007), *Severan Culture*, pp. 83–113 .
* Miguélez Cavero, L. (2008), *Poems in context Greek poetry in the Egyptian Thebaid 200–600 AD*, Berlin, ISBN 9783110202731 .
* Swain, S.; Harrison, S.; Elsner, J. (2007), *Severan Culture*, Cambridge, ISBN 9780521859820 .

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 2858232
* ISNI: 0000 0000 1080 3182
* GND: 10240030X

 |